

**OBEC HORNÁ POTÔŇ**

**Všeobecne záväzné nariadenie obce**

**Horná Potôň**

**č. 02/2022**

**o miestnych daniach a miestnom poplatku za komunálne odpady a drobné stavebné odpady na území obce Horná Potôň**

**ktorým sa mení a dopĺňa VZN č. 02/2016 o miestnych daniach a miestnom poplatku za komunálne odpady a drobné stavebné odpady na území obce Horná Potôň.**

Zverejnené pred schválením: 30.11.2022

Zvesené pred schvaľovaním: 15.12.2022

VZN schválené Obecným zastupiteľstvom dňa: 15.12.2022 v uzn. č. 06-06/2022

Vyvesené po schválení: 16.12.2022

Účinnosť nadobúda dňa: 01.01.2023

I. ČASŤ

#### **ÚVODNÉ USTANOVENIA**

**§ 1**

(1) Toto všeobecne záväzné nariadenie (ďalej len „nariadenie“) upravuje podmienky ukladania miestnych daní a miestneho poplatku za komunálne odpady a  drobné stavebné odpady (ďalej len „miestne dane a  poplatok“) na území obce Horná Potôň.

(2) Obec Horná Potôň ukladá na svojom území tieto miestne dane:

a) daň z nehnuteľností,

b) daň za psa,

c) daň za užívanie verejného priestranstva,

e) daň za predajné automaty,

f) daň za nevýherné hracie prístroje,

g) daň za ubytovanie

(3) Obec Horná Potôň ukladá na svojom území miestny poplatok za komunálne odpady a drobné stavebné odpady.

(4) Zdaňovacím obdobím pre daň z nehnuteľností, daň za psa, daň za predajné automaty, daň za nevýherné hracie prístroje, daň za ubytovanie a pre miestny poplatok za komunálny odpad a drobný stavebný odpad je kalendárny rok s výnimkami upravenými v ust. § 90 ods. 3 až 6 zákona č. 582/2004 Z. z. o miestnych daniach a  miestnom poplatku za komunálne odpady a  drobné stavebné odpady (ďalej len „zákon o miestnych daniach“).

.

**II. ČASŤ**

**MIESTNE DANE**

**§ 2**

**Daň z nehnuteľností**

###### Daň z nehnuteľností zahŕňa:

a) daň z pozemkov,

b) daň zo stavieb,

c) daň z bytov a z nebytových priestorov v bytovom dome (ďalej len „daň z bytov“).

**§ 3**

**Daň z pozemkov**

(1) Daňovníkom dane z pozemkov sú osoby uvedené v ust. § 5 zákona č.582/2004 Z.z. o miestnych daniach a miestnom poplatku za KO a DSO (ďalej len zákon o miestnych daniach).

(2) Predmetom dane z pozemkov sú pozemky na území obce Horná Potôň. v členení podľa ust. § 6 ods. 1 zákona o miestnych daniach. Predmetom dane z pozemkov nie sú pozemky uvedené v ust. § 6 ods. 2 zákona o miestnych daniach.

(3) Daň z pozemkov sa vypočíta ako súčin základu dane a ročnej sadzby dane z pozemkov. Výpočet sa musí vykonať vždy podľa stavu k l. januáru daného zdaňovacieho obdobia. Na zmeny, ktoré nastanú v priebehu zdaňovacieho obdobia správca dane prihliadať nebude, s výnimkou prípadov vyplývajúcich zo zákona o miestnych daniach.

(4) Základom dane z pozemkov je hodnota pozemku určená vynásobením výmery pozemkov v m2 a hodnoty pozemku za 1 m2.

(5) Hodnota pozemkov na území obce Horná Potôň v členení do skupín podľa ust. § 6 ods. 1 zákona o miestnych daniach je nasledovná :

a) orná pôda, chmeľnice, vinice, ovocné sady **1,0117 eur/ m2**

trvalé trávnaté porasty **0,2609 eur/ m2**

b) záhrady **1,8500 eur/ m2**

c) zastavané plochy a nádvoria, ostatné plochy **1,8500 eur/ m2**

d) lesné pozemky, na ktorých sú hospodárske lesy, rybníky s chovom rýb a ostatné hospodársky využívané vodné plochy **0,2100 eur/ m2**

e) stavebné pozemky **18,5800 eur/ m2**

(6) V súlade s ust. § 8 ods. 2 zákona o miestnych daniach správca dane určuje ročnú sadzbu dane z pozemkov v obci **pre jednotlivé skupiny pozemkov** nasledovne:

a) orná pôda, chmeľnice, vinice, ovocné sady, trvalé trávne porasty **0,50 %,**

b) záhrady **0,50 %,**

c) zastavané plochy a nádvoria, ostatné plochy **0,50 %,**

d) lesné pozemky, na ktorých sú hospodárske lesy, rybníky s chovom

rýb a ostatné hospodársky využívané vodné plochy **0,50 %,**

e) stavebné pozemky **0,50 %.**

(7) Ročné sadzby dane z pozemkov uvedené v odseku 6 v ustanovení § 3 tohto VZN sa nepoužijú v nasledovných prípadoch:

Správca dane v súlade s ust. § 8 ods. 4 zákona o miestnych daniach určuje ročnú sadzbu dane z pozemkov pre jednotlivé skupiny pozemkov (určené podľa § 6 ods. 1 zákona o miestnych daniach), **na ktorých sa nachádza zariadenie na výrobu elektriny zo slnečnej energie nasledovne:**

* zastavané plochy a nádvoria, ostatné plochy **0,50 %.**

**§ 4**

**Daň zo stavieb**

(1) Daňovníkom dane zo stavieb sú osoby uvedené v ust. § 9 zákona o miestnych daniach.

(2) Predmetom dane zo stavieb sú stavby na území obce Horná Potôň, ktoré majú jedno alebo viac nadzemných podlaží alebo podzemnýchpodlaží spojené so zemou pevným základom v členení podľa ust. § 10 ods. 1 zákona o miestnych daniach.

Na daňovú povinnosť nemá vplyv skutočnosť, že sa stavba prestala užívať.

Na zaradenie stavby podľa§ 10 odseku 1 zákona o miestnych daniach je rozhodujúci účel jej využitia k 1. januáru zdaňovacieho obdobia.

(3) Predmetom dane zo stavieb nie sú stavby podľa § 10 ods. 3 zákona o miestnych daniach

(4) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby. Základom dane pri stavbe hromadných garáží umiestnenej pod zemou je výmera zastavanej plochy v m2, pričom zastavanou plochou sa rozumie pôdorys na úrovni najrozsiahlejšej podzemnej časti stavby.

(5) Správca dane v súlade s ust. § 12 ods. 2 zákona o miestnych daniach určuje ročnú sadzbu dane zo stavieb v obci za každý aj začatý m2 zastavanej plochy nasledovne:

1. stavby na bývanie a drobné stavby , ktoré majú doplnkovú funkciu

pre hlavnú stavbu **0,12 eur/ m2**

1. stavby na pôdohospodársku produkciu, skleníky, stavby pre vodné

hospodárstvo, stavby využívané na skladovanie vlastnej pôdohospodárskej

produkcie vrátane stavieb na vlastnú administratívu **0,30 eur/ m2**

1. chaty a stavby na individuálnu rekreáciu **0,50 eur/m2**
2. samostatne stojace garáže **0,50 eur/m2**
3. stavby hromadných garáží **1,00 eur/m2**
4. stavby hromadných garáží umiestnené pod zemou **1,00 eur/m2**

1. priemyselné stavby, stavby slúžiace energetike, stavby slúžiace stavebníctvu,

stavby využívané na skladovanie vlastnej produkcie vrátane stavieb na

administratívu **0,80 eur/ m2**

1. stavby na ostatné podnikanie a na zárobkovú činnosť, skladovanie a administratívu

súvisiacu s ostatným podnikaním a zárobkovou činnosťou **1,20 eur/ m2**

1. ostatné stavby neuvedené v písm. a) až h) **0,50 eur/ m2**

(7) V súlade s ust. § 12 ods. 3 zákona o miestnych daniach určuje správca dane pri viacpodlažných stavbách príplatok za podlažie vo výške **0,05 eur/m²** za každé ďalšie podlažie okrem prvého nadzemného podlažia.

(8) Daň zo stavieb sa vypočítava podľa § 12a zákona o miestnych daniach.

**§ 5**

**Daň z bytov**

(1) Daňovníkom dane z bytov sú osoby uvedené v ust. § 13 zákona o miestnych daniach.

(2) Predmetom dane z bytov sú byty a nebytové priestory v bytovom dome na území obce Horná Potôň, v ktorom aspoň jeden byt alebo nebytový priestor nadobudli do vlastníctva fyzické osoby alebo právnické osoby (ust. § 14 zákona o miestnych daniach). Byt alebo časť bytu v bytovom dome, ktorý sa k 1. januáru zdaňovacieho obdobia využíva na iný účel ako bývanie, sa na účely tohto zákona považuje za nebytový priestor.

(3) Základom dane z bytov je výmera podlahovej plochy bytu alebo nebytového priestoru v m2.

(4) V súlade s ust. § 16 ods. 2 zákona o miestnych daniach určuje správca dane ročnú sadzbu dane z bytov v obci Horná Potôň **0,12 eura** za každý aj začatý m2 podlahovej plochy bytu a nebytového priestoru.

(6) Daň z bytov sa vypočíta ako súčin základu dane a ročnej sadzby dane z bytov.

**§ 6**

**Spoločné ustanovenia pre daň z nehnuteľností**

1. V súlade s ust. § 17 ods. 1/c a 2 zákona o miestnych daniach sa s ohľadom na miestne podmienky v obci správca dane **oslobodzuje od dane z pozemkov** nasledujúce pozemky:

a) pozemky a stavby alebo ich časti vo vlastníctve cirkvi a náboženských spoločností registrovaných štátom, ktoré slúžia na vzdelávanie, na vedeckovýskumné účely alebo na vykonávanie náboženských obradov.

b) pozemky vo vlastníctve právnických osôb, ktoré nie sú založené alebo zriadené na podnikanie,

c) pozemky, na ktorých sú cintoríny, kolumbáriá, urnové háje a rozptylové lúky.

d) pozemky verejne prístupných parkov, pozemky užívané školami a školskými zariadeniami

e) pozemky, na ktorých sa nachádzajú športoviská

(2) V súlade s ust. § 17 ods. 3 zákona o miestnych daniach podľa miestnych podmienok v intraviláne obce Horná Potôň **znižuje správca dane daň zo stavieb a daň z bytov** nasledovne:

a) u stavieb na bývanie a byty vo vlastníctve fyzických osôb s ťažkým zdravotným postihnutím, ktoré slúžia na ich trvalé bývanie o 50 %,

b) garáže a nebytové priestory v bytových domoch slúžiace ako garáž vo vlastníctve fyzických osôb s ťažkým zdravotným postihnutím o 50%.

(3) Daňovník uplatní nárok na zníženie dane alebo oslobodenie od dane podľa odsekov 1 až 3 v priznaní k dani z nehnuteľností alebo v čiastkovom priznaní na to zdaňovacie obdobie, na ktoré mu prvýkrát vzniká nárok na zníženie dane alebo oslobodenie od dane, najneskôr v lehote podľa § 99a ods. 1, inak nárok na príslušné zdaňovacie obdobie zaniká.

(4) Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľnosti, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľnosti 1. januára bežného zdaňovacieho obdobia, vzniká daňová povinnosť týmto dňom.

(5) Na vyrubenie dane z nehnuteľností je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada, ak zákon o miestnych daniach neustanovuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti alebo prvým dňom mesiaca nasledujúceho po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti. Pri nadobudnutí nehnuteľnosti dedením v priebehu roka daňová povinnosť dedičovi vzniká prvým dňom mesiaca nasledujúceho po dni, v ktorom sa dedič stal vlastníkom nehnuteľnosti na základe právoplatného osvedčenia o dedičstve alebo rozhodnutia o dedičstve.

(6) Vyrubená daň je splatná do 15 dní odo dňa nadobudnutia právoplatnosti rozhodnutia, ak zákon neustanovuje inak.

**III. ČASŤ**

**§ 12**

**Miestny poplatok za komunálne odpady**

**a drobné stavebné odpady**

(1) Poplatok sa platí za:

*a*) činnosti nakladania so zmesovým komunálnym odpadom,b) činnosti nakladania s biologicky rozložiteľným komunálnym odpadom,c) triedený zber zložiek komunálneho odpadu, na ktoré sa nevzťahuje rozšírená zodpovednosť výrobcov,d) náklady spojené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov,e) náklady presahujúce výšku obvyklých nákladov podľa osobitného predpisu.

(2) Podrobnosti o nakladaní s komunálnymi odpadmi a drobnými stavebnými odpadmi na území obce Horná Potôň stanovuje obec v osobitnom všeobecne záväznom nariadení obce Horná Potôň číslo 05/2013 o nakladaní s komunálnymi odpadmi a drobnými stavebnými odpadmi na území obce Horná Potôň.

(3) Ak zákon o miestnych daniach neustanovuje inak, poplatok platí poplatník podľa § 77 ods. 2 až 4 zákona o miestnych daniach. Zdaňovacím obdobím pre miestny poplatok za komunálne odpady a drobné stavebné odpady je kalendárny rok.

(4) Poplatok za odpad od poplatníka v ustanovenej výške pre obec vyberá a za vybraný poplatok ručí:

a) vlastník nehnuteľnosti; ak je nehnuteľnosť v spoluvlastníctve viacerých spoluvlastníkov alebo ak ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí,

b) správca, ak je vlastníkom nehnuteľnosti štát, vyšší územný celok alebo obec (ďalej len "platiteľ").

Platiteľ a poplatník sa môžu písomne dohodnúť, že poplatok obci odvedie priamo poplatník; za odvedenie poplatku obci ručí platiteľ.

(5) Poplatková povinnosť vzniká dňom, ktorým nastane skutočnosť uvedená v § 77 ods. 2 zákona o miestnych daniach. Poplatková povinnosť zaniká dňom, ktorým zanikne táto skutočnosť.

(6) Sadzbu poplatku za odpad určuje správca dane, v súlade s ust. § 78 ods. 1písm a) a § 83 zákona o miestnych daniach, nasledovne:

- poplatok pre poplatníka podľa § 2 ods.1 písm. a) je vo výške **0,10960** eura za osobu a kalendárny deň:

sadzba poplatku počet kalendárnych dní poplatok za 1 osobu/rok

**0,10960 € x 365 x 40,00 €**

(po zaokrúhlení smerom nahor)

(7) Pri množstvovom zbere, ktorý je zavedený pre právnické osoby a fyzické osoby – podnikateľov, je sadzba poplatku stanovená za jeden liter komunálnych odpadov nasledovne:

- poplatok pre poplatníka podľa § 2 ods. 1 písm. b) a c) **0,01795** euraza jeden liter komunálnych odpadov na kalendárny rok:

sadzba poplatku smetná nádoba l počet vývozov poplatok na 1 rok

**0,01790 € x 240 x 26 112,00 €**

(po zaokrúhlení smerom nahor)

**0,01790 € x 1100 x 26 512,00 €**

(po zaokrúhlení smerom nahor)

Výška poplatku za kalendárny rok sa určí ako súčin sadzby, objemu nádoby frekvencie vývozov a počtu nádob*.*

**Sadzba za predaj zberných nádob**

Žiadateľ o novú zbernú nádobu pri prvom žiadaní: **240 liter - 40,00 €/kus**

Výmena poškodenej nádoby s objemom: **240 liter - 20,00 €/kus**

Zberná nádoba navyše:  **240 liter - 60,00 €/kus**

**§ 16**

**Záverečné ustanovenia**

(1) Obecné zastupiteľstvo v Hornej Potôni prerokovalo toto Všeobecne záväzné nariadene na zasadnutí dňa 15.12.2022, schválilo ho uznesením č. 06-06/2022.

(2) Pokiaľ toto všeobecne záväzne nariadenie neobsahuje osobitnú právnu úpravu miestnych daní, poplatkov a konania, platia ustanovenia zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov a zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov.

(2) Dňom účinnosti tohto všeobecne záväzného nariadenia sa zrušuje  dodatok č. 03/2021 Všeobecného záväzného nariadenia č. 02/2016 o miestnych daniach a o miestnom poplatku za komunálne odpady a drobné stavebné odpady na území obce Horná Potôň a to vrátane všetkých jeho zmien a doplnkov.

(3) Zmeny a doplnky tohto všeobecne záväzného nariadenia schvaľuje Obecné zastupiteľstvo obce Horná Potôň.

(4) Dodatok VZN č. 02/2022 nadobúda účinnosť dňom 01.01.2023.

V Horná Potôň 15.12.2022

Bc. Tivadar Sidó

starosta obce